b'\n_START_ARTICLE_\nMarduk-apla-iddina II.\n_START_SECTION_\nMerodah-baladan\n_START_PARAGRAPH_\nMarduk-apla-iddina je v  Bibliji omenjen kot Merodah-baladan in sodobnik izraelskega kralja Ezekije  (2 Kralji 20:12, Izaija 39:1). Oba odlomka opisujeta obisk odposlancev, ki so Ezekiji prinesli Merodah-baladanovo pismo, da je izvedel za Ezekijevo bolezen in ozdravitev. Ezekija jim je razkazal celo pala\xc4\x8do, vklju\xc4\x8dno z zakladnico, zato ga je prerok Izaija kritiziral, da preve\xc4\x8d neodgovorno razkazuje bogastvo, ki ga je nakopi\xc4\x8dil.'